તેમ છતાં વંશીય , ધાર્મીક અને સાંકૃતીક સંઘર્ષોને ક્યારેય જે તે દેશોની સરકારોએ તેને વીશાળ રૂપ આપીને વીસ્તારવા દેતી નથી. તે સંઘર્ષોને ઉગતાજ સ્થાનીક સ્તરે જ ડામી દેવામાં આવ્યા છે. જે તે દેશની સમાજની શાંતી અને કાયદો વ્યવસ્થા માટે ફુલીફાલીને કેન્સર બની જાય તેપ્રમાણે વીકસવા દેવામાં આવતા જ નથી . દા;ત ફ્રાંસના પાટનગર પેરીસના કાર્ટુન સામાયીક ' શાર્લી હેબ્સો' પરનો આતંકી હુમલો! યુરોપીયન યુનીયના દેશો હજુ પણ પડોશી તરીકે એક બીજાની સાથે રહીને વીકસવાનો સતત પ્રયત્નો કરે છે. દેશની અંદર કે દેશની બહારના વીભાજીત પરીબળોને આ બધા દેશોના રાજ્યકર્તાઓએ અને રાજકીય પક્ષોએ ક્યારેય પોતાની અંગત સત્તાલાલસા પુરી કરવાના સાધન તરીકે ઉપયોગ કર્યો નથી. તેમજ તે દેશના લોકશાહી મુલ્યોથી સજ્જ પરીપક્વ નાગરીકો આવા કોઇ રાજકીય પરીબળોના ભોગ બન્યા નથી. રાજકીય પક્ષોની સત્તા પ્રાપ્ત કરવા માટેની કથપુતલીઓ કે હાથા બનીને( Cannon Fodders- an expendable or exploitable person, group, or thing.) કહેવાતા શહીદ પણ બન્યા નથી.